Barabbas (film, 1953)
Barabbas () je švedski crno-bijeli historijski film snimljen 1953. godine u režiji Alfa Sjöberga. Predstavlja prvu adaptaciju istoimenog romana Pära Lagerkvista. Naslovni protagonist, čiji lik tumači Ulf Palme, je Baraba, judejski razbojnik koji je bio oslobođen umjesto Isusa, a koji je nakon toga razapet. Radnja prati njegov život nakon tih događaja, odnosno neuspjele pokušaje da shvati kršćanski nauk, dok se njegov vlastiti život pretvara u antitezu kršćanskih nauka. Barabbas je predstavljao jedan od najambicioznijih projekata tadašnje švedske kinematografije; osim u švedskim studijima, sniman je na lokacijama u Izraelu i Rimu. Tokom snimanja se direktor fotografije Göran Strindberg razbolio, te ga je morao zamijeniti Sven Nykvist, koji će, zahvaljujući kasnijoj suradnji sa Ingmarom Bergmanom, postati jedan od najuglednijih direktora fotografije švedske i svjetske kinematografije. Barabbas je prikazan na Kanskom festivalu, ali je kasnije postao relativno nepoznat. Česti su navodi da je razlog za to bila kampanja italijanskog producenta Dina de Laurentiisa koji je 1961. godine producirao vlastitu verziju.

Uloge
 Ulf Palme ... Baraba
 Georg Årlin ... Lazar
 Hugo Björne ... Gubavac u Dolini smrti
 Eva Dahlbeck ... Majka
 Sture Ericson ... Otac dječaka sa zečjom usnom
 Sven-Eric Gamble ... Kršćanin u rimskim jamama
 Åke Grönberg ... Stražar u Rimu
 Erik Hell ... Čovjek u Jeruzalemu
 Anders Henrikson ... Rimski prokurator Cipra
 Barbro Hiort af Ornäs ... Marija od Magdale
 Jarl Kulle ... Gubavac u Dolini smrti
 Torsten Lilliecrona ... Nadzornik rudnika bakra na Cipru
 Peter Lindgren ... Vojnik koji je napao bandu
 Yvonne Lombard ... Prostituka
 Holger Löwenadler ... Lopov
 Stig Olin ... Član Barabine bande
 Per Oscarsson ... Dječak
 Gösta Prüzelius ... Član Barabine bande
 Sif Ruud ... Debela žena
 Gunnar Sjöberg ... Nadzornik rudnika bakra na Cipru
 Erik Strandmark ... Petrus

Izvori

Vanjske veze
 
 

Švedski filmovi
Historijski filmovi
Dramski filmovi
Biblijski filmovi
Authority control 2